محەممەد عابید سیراجەددینی

محەممەد عابید سیراجەددینی (١٩٢٧ لە بیارە - ) لە کەسایەتی ئایینییەکانی ڕێبازی نەقشبەندی، شاعیر و سیاسەتوانی کوردە. ئەو نوێنەری سنە لە خولی بیست و سێھەمی ئەنجومەنی ڕاوێژی نیشتمانیی ئێران بووە.ئەنجومەنی ڕاوێژی ئیسلامی: نوێنەرانی ناوچەی بەربژێریی "کوردستان"، خولی ٢٣ (پێش شۆڕش)؛ سەردان لە ٤ی ئابی ٢٠٢٥.

 ژیان 
محەممەد عابید سیراجەددینی لە ساڵی ١٩٢٧ لە بیارە لە باشووری کوردستان لەدایک بوو. بنەماڵەی لە کەسایەتییە ئایینییەکانی ڕێبازی نەقشبەندی بوون و محەممەد عوسمان سیراجەدینی دووەم مامی بوو. ئەو پەیوەندییەکی ھەرە نزیکی لەگەڵ مامی ھەبوو و لە زۆربەی دانیشتەکاندا وتاری دەگوت.نقشبندی، عثمان. ١٣٧٩[=٢٠٠٠]، بر پھنە یاد (فارسی)، سنە: پەخشانگەی کوردستان، چاپی یەکەم؛ پپ ٣١-٣٩. سیراجەددینی لە بواری یاسای دادوەری و دەروونناسیی پەروەردەیی وانەی خوێند و بڕانامەی دکتۆرای وەرگرت. ئەو لە تەمەنی ٣٠ ساڵیدا زەواجی کرد و چوار منداڵی ھەبوو.کەناڵی تێلێگرامیی ناوەندی مێژووی کورد و کوردستان: دکتۆر محەممەد عابید سیراجەددینی (فارسی)، نووسراو لە ١٠ی ئابی ٢٠٢٠؛ سەردان لە ٤ی ئابی ٢٠٢٥.

بە دوای سەرکوتکردنی کۆماری کوردستان لە ساڵی ١٩٤٦ حکوومەتی پاشایەتیی پەھلەوی بۆ کاریگەریدانان لە سەر بیری گشتیی کوردەکان ڕادیۆی کوردیی تارانی دامەزراند و محەممەد عابید سیراجەددینی بوو بە سەرپەرشتی ڕادیۆ.کەناڵی تێلێگرامیی ناوەندی مێژووی کورد و کوردستان: دکتۆر محەممەد عابید سیراجەددینی (فارسی)، نووسراو لە ١٠ی ئابی ٢٠٢٠؛ سەردان لە ٤ی ئابی ٢٠٢٥. لەو سەردەمەدا بوو کە سیراجەددینی مۆلەتی کارکردن لە ڕادیۆی بە حەسەن زیرەک نەدا و ئەو بەناچار چوو بۆ بەغدا و لە ڕادیۆی کوردیی بەغدا گۆرانیی وت.کورتەیەک سەبارەت بە حەسەن زیرەک (فارسی)، نووسراو لە ٢٤ی تەممووزی ٢٠١٣؛ سەردان لە ٤ی ئابی ٢٠٢٥.

ھەروەھا دواتر لەنێوان ساڵانی ١٩٥٩-١٩٦٣ حکوومەتی پەھلەوی لە تاران ڕۆژنامەیەکی کوردی بە ناوی کوردستانی بڵاو کرد کە عەبدولحەمید بەدیعوززەمانی کوردستانی بەڕێوەبەر و بەرپرسئاژانسی ھەواڵی خوێندکارانی ئێران (ئیسنا): بەسەرھاتێک لە بەدیعەکەی زەمان و فرەیدوونەکەی سەردەم (فارسی)، نووسراو لە ١١ی کانوونی دوومی ٢٠٢٠؛ سەردان لە ٤ی ئابی ٢٠٢٥. و محەممەد عابیدی سیراجەددینی سەرنووسەری بوون.کەناڵی تێلێگرامیی ناوەندی مێژووی کورد و کوردستان: دکتۆر محەممەد عابید سیراجەددینی (فارسی)، نووسراو لە ١٠ی ئابی ٢٠٢٠؛ سەردان لە ٤ی ئابی ٢٠٢٥.

محەممەد عابید سیراجەددینی ھەروەھا نوێنەری سنە لە خولی بیست و سێھەمی ئەنجومەنی ڕاوێژی نیشتمانیی ئێران (١ی ئەیلوولی ١٩٧١ ھەتا ٧ی ئەیلوولی ١٩٧٥) بوو.ئەنجومەنی ڕاوێژی ئیسلامی: نوێنەرانی ناوچەی بەربژێریی "کوردستان"، خولی ٢٣ (پێش شۆڕش)؛ سەردان لە ٤ی ئابی ٢٠٢٥.

 شیعر 
سیراجەددینی شیعریش نووسیوە و شیعرەکانی بە زمانەکانی سۆرانی، گۆرانی و فارسی لێ بەجێ ماوەتەوە. ئەو ھەروەھا ھەندێک لە شیعرەکانی سەعدی و حافزی لە فارسی وەرگێڕاندووەتە سەر زمانی کوردی. ھەندێک لە شیعرەکانی سیراجەددینی لەلایەن گۆرانیبێژانی کورد وەکوو مەزھەر خالقی، حەسەن زیرەک و ... خوێندرانەتەوە.کەناڵی تێلێگرامیی ناوەندی مێژووی کورد و کوردستان: دکتۆر محەممەد عابید سیراجەددینی (فارسی)، نووسراو لە ١٠ی ئابی ٢٠٢٠؛ سەردان لە ٤ی ئابی ٢٠٢٥.

 سەرچاوەکان 

پۆل:زیندووان
پۆل:لەدایکبووانی ١٩٢٧
پۆل:سیاسەتوانانی کورد
پۆل:خەڵکی بیارە
پۆل:نەقشبەندی
پۆل:ئیسلامییەکانی کورد
پۆل:کوردەکانی ڕۆژھەڵاتی کوردستان
پۆل:شاعیرەکانی کوردیی ناوەندی
پۆل:شاعیرەکانی کوردیی ھەورامی
پۆل:شاعیرانی کورد
پۆل:شاعیرە کوردەکانی ڕۆژھەڵاتی کوردستان
پۆل:ڕۆژنامەنووسانی کورد
پۆل:وەرگێڕەکانی فارسی–کوردی